**Notat**

|  |  |  |  |
| --- | --- | --- | --- |
| Oppdrag | **FM-Ring**  | Dokumentkode |  |
| Emne | Invitasjonsnotat | Tilgjengelighet | Åpen |
| Oppdragsgiver |  | Oppdragsleder |   |
| Kontaktperson |  Svein Bjørberg | Saksbehandler | Svein Bjørberg |
| Kopi | Christian Nørgaard Madsen | Ansvarlig enhet | 1060 Multiconsult AS |

# Bakgrunn og formål med FM-Ring

I 1999 ble det opprettet «Næringslivsringen» rundt bygg studiet ved NTNU. Grunnen var en markant nedgang på antall søkere til studiet etter byggenæringens arbeidsomfang etter stagnasjon i 1987. Byggenæringen så faren i at det ikke ble utdannet nok kvalifiserte ingeniører med mastergrad innen bygg sett i forhold til behovet som ville komme fremover.

En gruppe personer tok et initiativ for å bistå NTNU til å snu trenden. Flere tematiske workshop grupper ble nedsatt og resultatet endte opp med stiftelsen av Næringslivsringen i 1999 med formål:

* Rekruttering av studenter (søknad av vel 300 i 2002 til neste 700 i 2015)
* Bidra til god og relevant undervisning og forskning

Facility Management (FM) som profesjon får større og større betydning fremover. FM deles som kjent i tre nivåer; 1) Strategisk nivå, 2) Taktisk nivå og 3) Operativt nivå. Denne strukturen får større og større oppslutning internasjonalt men har liten utbredelse i Norge. De fleste byggeiere oppfatter FM som renhold og catering, dvs en liten del av det operative nivået, og noen oppfatter at det er vaktmestertjenester til tross for at vi har norsk standard, dvs 7 stykker innen FM (oversatt til fasilitetsstyring). På det operative nivået viser standarden både hard FM (Space & Intrastructure) og soft FM (People & Organzation). Eller sagt med norske ord: FDVU og Service og Støttetjenester. Gjennom mange FoU-prosjekter nasjonalt så vel som internasjonalt ser vi en rekke klare trender:

* FM må få en klar rolle i tidligfase i alle prosjekter. Det er for ensidig fokus på investerin uten å se på konsekvensene for byggets lange levetid.
* FM må erverve mer kunnskap om ulike kjernevirksomhetetrs strategi og logistikk
* FM må bringes fra nødvendig kostnad til å ses på som et driftsmiddel.
* +++++

På utdannelsessiden i Norge er det masterprogram på NTNU i Trondheim, både i grunnutdannelsen og i erfaringsbasert program. Disse har mest fokus på strategisk og noe ned på taktisk nivå. Ved NTNU Gjøvik er det noe tilbud på bachelornivå innen hard FM. Ved Høgskolen i Oslo og Akershus (HiOA) er det nystartet bachelor program som også skal utvikles til masterprogram. Pr i dag er fokus på soft FM men et kommende samarbeid med institutt for bygg kan også hard FM ivaretas.

Det vi ser er at det er liten FoU aktivitet innen FM i FM leverandør firmaene i det norske markedet, og det er liten samkjøring av synliggjøring av behov nyutdannede overfor HiOA. Ut fra dette er det et klart behov for et bedre og mer målrettet samarbeid mellom HiOA og F;M leverandørene. Dette samarbeidet anbefales organisert på tilsvarende måte som Næringslivsringen rundt NTNU.

# Hvilke muligheter gir et medlemskap i FM Ringen og hva skal FM Ringen gjøre for studiet?

FM-Ringens arbeid skal være en viktig rekrutteringskanal for medlemsbedriftene. Et medlemskap skal gi følgende muligheter:

* Gi muligheter for å defionere oppgaver som studenter til bachelor- masteroppgaver
* Medlemsbedriftene blir synlige for studentene, viktig for rekruttering
* Bedriften får mulighet til å påvirke studiet dvs form og innhold
* Profilering i samlinger arrangert av HiOA
* Bedriften eksponerer seg for at FM profesjonen skal ha, og i fremtiden få, en sentral palss ved planlkegging av nybygg så vel som ved ombygging.

For å få til et godt tosidig samarbeid skal FM Ringen bidra med:

* Påvirke studiets faglige utvikling. Styret i ringen skal fungere som et råd til studieprogrammet inkludert
* Bidra til å gjøre studiet synlig og attraktivt nye og alternative undervisningsformer
* Bidra til økt FoU virksomhet innen FM gjennom aktive forslag og delatgelse gjennom bidrag og egeninndsats
* Premiering av beste bachelor- / masteroppgave innen FM
* Bistå studentene i å finne sommerjobber

# Hvordan skal FM Ringen organiseres og arbeide?

FM Ringen foreslås organisert med et styre bestående av 4-6 medlemmer fra medlemsbedriftene, 2 studenter og 2 fra fagansatte ved HiOA. For at arbeidet skal kunne drives aktivt må det ansettes en daglig leder i en %-vis stilling, for eksempel 30% som start økende etter behov.

FM Ringen skal ta aktivt del i arrangementer som FM-dagen, fagseminarer, strategiseminarer og workshops samt ad hoc arrangementer som kan bidra til økt attraktivitet og utvikling av FM som profesjon.

# Medlemskap av FM Ringen

For at dette skal lykkes må det etableres et økonomisk grunnlag, dvs medlemskap må innebære en årlig kontingent. Det kan nevnes at Næringslivsringen NTNU har pr 2016 55 medlemsbedrifter som betaler en kontingent etter følgende skala iht bedriftens antall ansatte:

* < enn 100 ansatte og bransjeforeninger kr 20.000 pr år
* Mellom 100 og 500 ansatte kr 50.000 pr år
* > enn 500 ansatte kr 100.000 pr år
* Noen bedrifter har en selvvalgt kontingent på kr 200.000 pr år

For en FM Ring må en tilsvarende struktur etableres.